el el el el el el el el el el el el el el el el el el el el el el el el el el el el el ru el el el el el el el el ru el el el el el el el el el el el el el el el el el el el el el el el el el el el el el el el el el el el el en el el el el el el el el el el el el el
Γεννήθηκε στη Θεσσαλονίκη και σπούδασε στη Νομική Σχολή του Αριστοτελείου Πανεπιστημίου Θεσσαλονίκης. Αναγορεύθηκε διδάκτωρ νομικής του Πανεπιστημίου των Βρυξελλών[1] και το 1982 εξελέγη καθηγητής συνταγματικού δικαίου στη Νομική Σχολή του ανωτέρω Πανεπιστημίου[1]. Υπήρξε μαθητής του Αριστόβουλου Μάνεση, τον οποίο διαδέχθηκε στην έδρα του Συνταγματικού Δικαίου. Από το 2014 είναι κοσμήτορας της Σχολής Νομικών και Κοινωνικών Επιστημών του Πανεπιστημίου Νεάπολις Πάφου[2]. Ήδη σήμερα ανήκει στο ακαδημαϊκό προσωπικό του Πανεπιστημίου Λευκωσίας.
Κατά τη διάρκεια της ακαδημαϊκής του σταδιοδρομίας έχει διατελέσει κοσμήτορας της Σχολής Νομικών και Οικονομικών Επιστημών[1] και επισκέπτης καθηγητής στα Πανεπιστήμια Μονπελιέ (1987), Paris X (1989), Λα Σαπιέντσα της Ρώμης (1994) και Νάντης (2002). Την περίοδο 2004-2010 δίδαξε ευρωπαϊκό συνταγματικό δίκαιο στα θερινά σεμινάρια της Νομικής Σχολής του Πανεπιστημίου του Μονπελιέ. Το 2007 τιμήθηκε από τον Πρόεδρο της Δημοκρατίας Κάρολο Παπούλια με το βραβείο εξαίρετης πανεπιστημιακής διδασκαλίας, το οποίο απονέμεται στη μνήμη Ξανθόπουλου-Πνευματικού και τελεί υπό την αιγίδα του Εθνικού Ιδρύματος Ερευνών[3].
Δημοσιεύει τακτικά άρθρα και σχόλια στον ημερήσιο και περιοδικό τύπο.
Υπήρξε υπηρεσιακός Yπουργός Eσωτερικών στην Υπηρεσιακή Κυβέρνηση Παναγιώτη Πικραμμένου (17 Μαΐου έως 21 Ιουνίου 2012)[5].
Στις 21 Ιουνίου 2012 μετά από πρόταση της Δημοκρατικής Αριστεράς ορκίστηκε Υπουργός Διοικητικής Μεταρρύθμισης και Ηλεκτρονικής Διακυβέρνησης στην Κυβέρνηση Αντώνη Σαμαρά, θέση από την οποία παραιτήθηκε ένα έτος αργότερα, στις 24 Ιουνίου 2013.
Στις 28 Αυγούστου 2015 προτάθηκε από τον Πρόεδρο της Δημοκρατίας και ορίστηκε Υπουργός Εσωτερικών στην Υπηρεσιακή Κυβέρνηση Βασιλικής Θάνου (28 Αυγούστου έως 23 Σεπτεμβρίου 2015).
↑ 1,0 1,1 1,2 Βιογραφικό Μανιτάκη Αρχειοθετήθηκε 2015-05-19 στο Wayback Machine., από την ιστοσελίδα του Πανεπιστημίου Νέαπολις Πάφου
↑ «Αντώνης Μανιτάκης | Νεάπολις - Πανεπιστήμιο στη Κύπρο». www.nup.ac.cy. Αρχειοθετήθηκε από το πρωτότυπο στις 9 Αυγούστου 2018. Ανακτήθηκε στις 18 Αυγούστου 2018.
↑ 3,0 3,1 Βιογραφικό Μανιτάκη Αρχειοθετήθηκε 2015-07-15 στο Wayback Machine., από την ιστοσελίδα του Πανεπιστημίου Θεσσαλονίκης
↑ «ΤΑΥΤΟΤΗΤΑ» (στα αγγλικά). constitutionalism.gr. 2013-06-19. Αρχειοθετήθηκε από το πρωτότυπο στις 2017-04-12. https://web.archive.org/web/20170412110418/http://www.constitutionalism.gr/about/. Ανακτήθηκε στις 2018-08-29.
↑ Κυβέρνηση Παναγιώτη Πικραμμένου, από την ιστοσελίδα της Γενικής Γραμματείας Κυβέρνησης
Αυτό το λήμμα για έναν Έλληνα πολιτικό χρειάζεται επέκταση. Βοηθήστε τη Βικιπαίδεια επεκτείνοντας το!